CELEX: 62019TN0173
Language: hr
Date: 2019-03-22 00:00:00
Title: predmet T-173/19: Tužba podnesena 22. ožujka 2019. — AV i AW protiv Parlamenta

20.5.2019   
            
            
               HR
            
            
               Službeni list Europske unije
            
            
               C 172/40
            
         
      Tužba podnesena 22. ožujka 2019. — AV i AW protiv Parlamenta
      (predmet T-173/19)
      (2019/C 172/54)
      Jezik postupka: francuski
      
         Stranke
      
      
         Tužitelji: AV i AW (zastupnici: L. Levi i S. Rodrigues, odvjetnici)
      
         Tuženik: Europski parlament
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  proglasi da je predmetna tužba dopuštena i osnovana;
               
            posljedično,
      
                  —
               
               
                  poništi pobijane odluke;
               
            
                  —
               
               
                  naloži tuženiku snošenje svih troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelji ističu pet tužbenih razloga.
      
                  1.
               
               
                  Prvi tužbeni razlog, koji se temelji, s jedne strane, na povredi članka 78. Uredbe (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euroatom) br. 1605/2002 (SL 2012., L 298, str. 1.) (SL, posebno izdanje na hrvatskom jeziku, poglavlje 1., svezak 7., str. 248.) i, s druge strane, na povredi pravâ obrane. Tužitelji u tom pogledu ističu da u predmetnom slučaju prije donošenja pobijanih odluka o povratu preplaćenih iznosa nisu obaviješteni ni o kakvoj upravnoj odluci o nalogu za povrat.
               
            
                  2.
               
               
                  Drugi tužbeni razlog, koji se temelji na nepostojanju valjane pravne osnove, zbog toga što stegovni kontekst u kojem su donesene pobijane odluke zabranjuje da se one temelje na članku 85. Pravilnika o osoblju.
               
            
                  3.
               
               
                  Treći tužbeni razlog, koji se temelji na povredi članka 85. Pravilnika o osoblju. Prema mišljenju tužiteljâ, čak i pod pretpostavkom da su se pobijane odluke mogle temeljiti na članku 85. Pravilnika o osoblju, te su odluke nezakonite jer pretpostavke za primjenu te odredbe u predmetnom slučaju nisu ispunjene.
               
            
                  4.
               
               
                  Četvrti tužbeni razlog, koji se temelji na povredi načela dobre uprave i dužnosti brižnog postupanja koja iz njega proizlazi, među ostalim, zbog toga što se tuženik nije potrudio provjeriti točnost nepravilnosti koju je utvrdio Europski ured za borbu protiv prijevara (OLAF).
               
            
                  5.
               
               
                  Peti tužbeni razlog, koji se temelji na zlouporabi ovlasti koju je počinio Parlament, jer je pobijane odluke donio ponajprije, ako ne isključivo, s ciljem postizanja drugih svrha osim onih iz članka 85. Pravilnika o osoblju, tj. namjere sankcioniranja tužiteljâ na drugi način osim stegovnom sankcijom.